הוועדה לזכויות הילד, כנסת 18, פרוטוקול מספר 127, 2011-05-31 11:00

זבולון אורלב: אנחנו קיבלנו מספר פניות בשבוע שעבר, שהיו בבחינת אזעקת אמת באשר לבעיות הקשות שיש במינונן של הפנימיות.

זבולון אורלב: בתור גילוי נאות אני צריך לומר שתפקידי הראשון במערכת החינוך היה מנהל פנימייה.

זבולון אורלב: אני המייסד של מדרשית עמליה והמנהל הראשון.

זבולון אורלב: כן, אז תדעו שמנהל פנימייה יכול גם להגיע להיות שר הרווחה.

קריאה: אנחנו רוצים שילד פנימייה יגיע.

זבולון אורלב: אני יודע, אם כי אז זה היה שייך למפעל האגודה לקידום החינוך, מפעלי הטיפוח של אותה תקופה שעשו עבודה, כולל גם נערות בסיכון עם מסבירים משפחתיים.

זבולון אורלב: ההגעה הייתה בגלל שתי סיבות – או בגלל העדר חלופות חינוכיות ראויות באותו איזור לבנות מוכשרות, או בנות מוכשרות שהרקע הסוציו אקונומי בבית כולל גם משברים מסכנים, חייבו את ההוצאה מהבית.

זבולון אורלב: כך שאין צורך להקדים באשר לעולם הפנימיות.

זבולון אורלב: בסדר?

זבולון אורלב: קיבלנו הודעה שיש בעיה עד כדי כך שמטה המאבק כתב לנו שבשל מצבן הכספי הגירעוני, נבצר מהפנימיות לקיים את מפעלי הקיץ והפנימיות תקיימנה מסגרות ילדים שסודרו בצווי בתי משפט להגנתן בלבד.

זבולון אורלב: וחשבתי שהואיל ובתפקידי כשר הרווחה וגם בתפקידיי במשרד החינוך וגם ביתר המקומות, התוודעתי לתפקידם החשוב, החיוני וההכרחי של הפנימיות הטיפוליות והשיקומיות, סברתי שמן הראוי שאנחנו נתערב בבעיה הזאת ונקיים דיון כיצד אנחנו יכולים לקדם את פתרון הבעיה, כיוון שכולנו יודעים שהנערים והנערות שנמצאים בפנימיות האלה הם נערים שאין להם הרבה חלופות ובוודאי ייגרם נזק חמור לבריאותם, שלומם ורווחתם של אותם הילדים, אם לא יוכלו לקיים את מפעלי הקיץ.

זבולון אורלב: ולכן, שינינו את סדר היום של הוועדה, וממש נדמה לי ביום חמישי, החלטנו לקיים את הדיון בלוח זמנים מאד מאד קצר.

זבולון אורלב: מצד שני, קראתי הבוקר בעיתון ששר הרווחה, משה כחלון, הודיע שהוא אישר נדמה לי 7 מיליון שקלים, קראתי באחד העיתונים, אז אמרתי בוודאי אין לזה קשר לישיבה היום.

זבולון אורלב: אמרתי בטח אין לזה שום קשר.

זבולון אורלב: אני מכיר את השר כחלון ואני יודע, שר הרווחה הוא תמיד דואג לציבור אז וודאי אין לזה קשר.

זבולון אורלב: אז איך אומרים?

זבולון אורלב: לו זה יהיה שכרנו, וחשבתי אפילו לבטל את הישיבה.

זבולון אורלב: רק לא הייתה לי אפילו שהות, כי אני יושב פה מהבוקר, לברר עם אנשי הפנימיות האם זה פתר את הבעיה או לא פתר את הבעיה, אז אני לא צריך להטיח אותם כי אנחנו לא מקיימים ישיבה לשם ישיבה.

זבולון אורלב: אם הבעיה נפתרה – נשתה לחיים ונלך הביתה ונגיד יישר כוח לשר.

זבולון אורלב: גם שר שפותר בעיות ראוי לפרגן לו.

זבולון אורלב: מטה המאבק של הפנימיות – רשות הדיבור.

יצחק וקנין: שלום אדוני.

יצחק וקנין: אנחנו מודים לך על זה שאתה מקיים את הישיבה.

יצחק וקנין: שמי יצחק שני, אני יו"ר העמותה לקידום הפנימיות הטיפוליות והשיקומיות, ואנחנו שמחים שהדיון הזה מתקיים.

יצחק וקנין: אנחנו נפגשנו שלשום עם הרווחה מר כחלון, ושטחנו בפניו את הבעיות שלנו ומאד מאד שמחנו למצוא שר קשוב, אמפאטי מאד, מתעניין במצב הפנימיות, שהתחייב לעזור לנו ככל הניתן בקידומם של הילדים בפנימיות.

יצחק וקנין: הדבר המיידי שנעשה זה מציאת אותם 7 מיליון שקלים על חשבון ועדת סלים שמונתה על ידי המשרד, עדכון סלי שירות בנוסף לדמי אחזקה, שמונתה לפני שנתיים או שלוש, לפני שנתיים הגישה את מסקנותיה והן טרם יושמו.

יצחק וקנין: אז השר בעצם נתן הנחיה ליישם את מסקנות הועדה.

יצחק וקנין: אנחנו מאד מאד מקווים שמר כחלון, שר הרווחה, כפי שראינו את תחילת התעניינותו וגישתו אלינו, ימשיך ללוות אותנו וימשיך לדאוג לעוד שורה רבה, ארוכה מאד, של נושאים שבפנינו, כי זאת רק ראשית הדרך לפתרון של בעיה מאד מאד מסוימת, אבל אנחנו עסוקים מאד בהבטחת קיום הפנימיות, כיוון שאנחנו צמודים לחוק הפיקוח על המעונות שמוכר לך, 1965, ולתקנות כוח אדם, 1976, שלא מיושמות עד היום.

יצחק וקנין: והבעיה המרכזית שלנו, של האוכלוסיות העכשוויות שמופנות לפנימיות, אין לנו את כוח האדם, את האמצעים ואת המשאבים כדי להתמודד עם הילדים העכשוויים.

יצחק וקנין: ואני אסיים בזאת שהייתה איזו שהיא תרומה שאינני מכיר את טיבה, שהיא הוסיפה מדריך לילה לפנימיות, כי המדריך מקצה לנו מדריך לילה אחד.

יצחק וקנין: אז במשך שנתיים קיבלנו תוספת בפנימיות הטיפוליות והפוסט אישפוזיות, תוספת של מדריך לילה נוסף.

יצחק וקנין: בחודש האחרון הורידו לנו את מדריך הלילה הזה, ופנימיות עם ילדים אחרי אשפוז פסיכיאטרי, ילדים עם בעיות נפשיות קשות ביותר, בעיות התנהגות קשות ביותר, אלימות – נשארים עם מדריך לילה אחד.

זבולון אורלב: מר שני, אני זימנתי את הדיון לאור פנייתכם באשר למפעלי הקיץ ועל זה התכוננו, ועל זה הודענו למשרד שעל זה יהיה הדיון.

זבולון אורלב: אם אתה מעורר עכשיו נושא אחר, אני לא התכוננתי לדיון הזה ואני לא יודע אם מי שנמצא כאן ממשרד הרווחה יכול להתייחס לדבר הזה.

זבולון אורלב: אני תמיד מוכן לדון בכל נושא, אבל כרגע הוא מחוץ לסדר היום.

זבולון אורלב: אם ירצו אנשי משרד הרווחה להתייחס – בבקשה.

זבולון אורלב: אם כך אני מבין שהבעיה שבגללה התכנסנו נפתרה?

יצחק וקנין: בחלקה.

זבולון אורלב: למה בחלקה?

גבי קונפינו: ניתן אקמול לבעיה המורכבת יותר.

זבולון אורלב: עכשיו אתה מדבר או אתה?

יצחק וקנין: בבקשה, תדבר.

זבולון אורלב: מה שמך?

גבי קונפינו: שמי גבי קונפינו, אני מנהל פנימיית בית אפל ומזכיר העמותה.

זבולון אורלב: איפה זה בית אפל?

גבי קונפינו: בגן יבנה.

גבי קונפינו: פנימייה של 200 ילדים.

זבולון אורלב: כן, נכון.

זבולון אורלב: כן, כן, מכיר.

גבי קונפינו: הצעקה של העמותה קמה לאור העובדה שיש פערים מאד מאד גדולים ומשמעותיים בין מה שילד צריך לקבל כשהוא מגיע לפנימייה, לבין מה שהמדינה מתקצבת אותו בפועל.

גבי קונפינו: הפער הוא מגיע לסכומים מאד מאד גדולים, ואני יכול לומר כמי שמנהל פנימייה ושולח ילדים לקהילה – אם הפנימייה שלי לא הייתה מגייסת כמות משמעותית של תרומות לצרכים שוטפים של ילדים, לצורכי יום יום של ילדים, כולל צרכים לימודיים של ילדים, הילדים האלה לא היו עושים את הדרך.

גבי קונפינו: ואני חושב שהצעקה הייתה שבגלל המצב הזה הגענו עד הקיץ ובקיץ אי אפשר יותר.

גבי קונפינו: המצב הגיע לזה שחלק מהפנימיות על סף התמוטטות.

גבי קונפינו: השר בא ואמר, אוקי, כרגע ההבטחה המיידית הייתה של ה-7 מיליון, אנחנו נמצא את הדרך לממן את ה-7 מיליון.

גבי קונפינו: מצאנו שר קשוב, דרוך ומאד מחובר לנושא.

גבי קונפינו: לצד זאת, אני יכול לומר אוקי, אז תהיה קייטנה ביולי.

גבי קונפינו: יכול להיות שבאמצע יולי או בסוף יולי יגיעו חלק מהפנימיות לכ-7 מיליון שאתה מחלק את זה פר ילדים זה 80 ₪ תוספת סל, או 90 ₪ תוספת לסל של ילד בפנימייה.

גבי קונפינו: בזה אנחנו לא פותרים את בעיית הפנימיות.

גבי קונפינו: בזה אנחנו נתנו אקמול לבעיה מאד מאד מורכבת.

זבולון אורלב: אבל אתה עוררת רק את העניין הקיץ, מה אתה רוצה?

גבי קונפינו: עניין הקיץ עלה כמאד משמעותי, אבל ---

זבולון אורלב: הגעת לשר בגלל עניין הקיץ.

זבולון אורלב: אז אתה לא יכול, אתה היית צריך לעורר, להגיד תשמע, אנחנו בבעיה קיומית, אז מתייחסים לכל הבעיה.

זבולון אורלב: אבל אתם קבעתם את הנושא.

גבי קונפינו: אדוני, בחומר שאנחנו הגשנו לוועדה היום דיברנו על הבעיה הכוללת, כאשר הקיץ אול יזה רק ---

קריאה: הטריגר.

גבי קונפינו: אנחנו הפנינו בבקשה לדיון לדון במצבן של הפנימיות באופן כולל, לא במצב של הקיץ.

גבי קונפינו: הקיץ אולי זה רק פלח קטן מתוך העניין.

זבולון אורלב: תראה, אני, לקיים כזה דיון על מצבן של הפנימיות אני בהחלט מוכן.

זבולון אורלב: אבל אנחנו צריכים לעשות עבודת הכנה.

זבולון אורלב: אתי וייסבלאי היא עוזרת המחקר שלנו, אנחנו צריכים להכין דיון רציני בדבר הזה, ולא דיון חפוז.

זבולון אורלב: מה שעשינו עכשיו זה דיון מהיר, דיון חפוז כי ראינו בעיה אקוטית.

זבולון אורלב: אנחנו נמצאים בסוף מאי, תחילת יוני, הקיץ בפתחנו, למרות שאמרו שיטפטף היום.

זבולון אורלב: זה סדר דיון לגמרי אחר.

זבולון אורלב: אני מבין כרגע שבעיית הקיץ נפתרה.

זבולון אורלב: אכן?

גבי קונפינו: אבל אדוני, אני חייב לומר עוד משפט אחד – בעיית הקיץ נפתרה באופן מאד מאד חלקי.

זבולון אורלב: אני שואל אותך – האם יש עדיין סכנה לביטולם של מפעלי הקיץ בפנימיות?

גבי קונפינו: בחלקן תוכל להיות סכנה כזאת.

גבי קונפינו: קודם כל נראה את הכסף שיעבור.

גבי קונפינו: אנחנו עוד לא קיבלנו.

גבי קונפינו: השר רק נתן הנחיה להעביר את הכסף, בואו נראה שזה יקרה, כי ---

זבולון אורלב: בהנחה שהכסף יעבור?

גבי קונפינו: בחלק מהפנימיות, במרבית הפנימיות תוכל להתקיים פעילות חלקית בקיץ, אבל לא פעילות שיש בה תקציב מספק למה שהילדים צריכים עד הסוף.

זבולון אורלב: יש לי שאלה – זה יהיה פעילות קיץ פחותה מפעילות הקיץ בשנה שעברה?

גבי קונפינו: אדוני, בחלק מהפנימיות זה כבר קיים הרבה מאד זמן, שאנשים צריכים לקצץ בכל מיני דברים אחרים.

זבולון אורלב: לא, אני שאלתי ביחס לשנה שעברה.

גבי קונפינו: בחלקן כן.

זבולון אורלב: כלומר ה-7 מיליון לא מכסים עדיין את מלוא הצרכים כפי שהיה בשנה שעברה.

גבי קונפינו: 7 מיליון זה סכום שהמשרד הבטיח והוא מעביר אותו כרגע בכדי לתת אקמול לבעיה אקוטית מאד.

זבולון אורלב: תגיד לי, אני כשיש לי כאב ראש אני לוקח אקמול.

זבולון אורלב: לפעמים אני יוצא מהבניין הזה עם הרבה כאבי ראש.

קריאה: השאלה אם זה כאב ראש או מגרנה.

גבי קונפינו: השאלה אם זה כאב ראש או מחלה הרבה יותר מורכבת.

זבולון אורלב: אתה אמרת אקמול, אני יודע?

זבולון אורלב: אני לא אמרתי אקמול.

זבולון אורלב: רצוי בכלל להמעיט בלקיחת תרופות.

גבי קונפינו: אני חייב ...

גבי קונפינו: מוריד בערכה של ההחלטה של השר שהייתה החלטה נדיבה, הוגנת מאד.

גבי קונפינו: אני הייתי מאד נרגש לשמוע שר מתאמץ בכזאת צורה.

זבולון אורלב: האם בסיום הדיון השר הבין שכתוצאה מההחלטה שלו מפעלי הקיץ מתקיימים כרגיל?

גבי קונפינו: הוא הבין שכן.

זבולון אורלב: הוא הבין שכן.

זבולון אורלב: אני גם יכול להבין שכן?

גבי קונפינו: אני מבין שכן, כן.

זבולון אורלב: אוקי.

זבולון אורלב: עוד מישהו מהפנימיות רוצה להוסיף?

יצחק וקנין: רק להוסיף עוד משפט.

יצחק וקנין: באותה ישיבה לפי הצעת המנכ"ל, מר נחום איצקוביץ לשר, אמורה לקום ועדה ---

קריאה: עוד ועדה?

גבי קונפינו: כן.

יצחק וקנין: כן, עוד ועדה.

יצחק וקנין: שתוך 3-4-5 – אינני יודע כמה, תבדוק את נושא דמי אחזקה של ילדים בפנימיות שנשחקו עד דק.

יצחק וקנין: זה מה שהועלה באותה ישיבה, ושמחנו שגם הנושא הזה עלה, לכן נפרדנו.

זבולון אורלב: טוב.

זבולון אורלב: רשות הדיבור לציבור, ואחרי זה מוטי, אתה תוכל להתייחס לכולם.

זבולון אורלב: יצחק, בבקשה.

יצחק קדמן: אני מכבד את הנכונות שלך לטפל בבעיה של מפעלי הקיץ.

יצחק קדמן: אני רוצה להציע שהועדה לא בנוהל חפוז, תקיים דיון הרבה יותר רציני בנושא של – איך עונים על הצרכים של ילדים בפנימיות, במצב תקציבי היום שלא מאפשר לתת לילדים את המינימום שהם זקוקים לו.

יצחק קדמן: זה הנושא האמיתי.

יצחק קדמן: היו גם נושאי וועדות בעבר, היום אנחנו עדים לפנימיות ומסגרות חוץ ביתיות שנסגרות בגלל שהן לא מצליחות לקיים את המקום על רמה מינימאלית נדרשת.

יצחק קדמן: חלק מתקציבי הפנימיות, לצערי הרב, בנוי על גיוס משאבים וולונטריים או גיוס תרומות, ולא יכול להיות שהילדים שהמדינה עצמה היא זאת שהוציאה מבתיהם – בצדק, בדין ובצדק, שהם צריכים להיסמך על כספי תרומות.

יצחק קדמן: תרומות – פעם יש יותר, פעם יש פחות, זה דבר לא יציב, זה דבר שאי אפשר להסתמך עליו, ולא יכול להיות שילדים יפוזרו לכל מיני מקומות או אפילו הביתה, מפני שנסגרות מסגרות מן הסוג הזה.

יצחק קדמן: והמקומות שלא נסגרים - מדאיגים אותי עוד יותר.

יצחק קדמן: מפני שיש מקומות, ואני לא מתכוון ליושבים פה, שאמרו בסדר גמור, אנחנו נמשיך.

יצחק קדמן: הם רואים בזה מקור הכנסה, וכדי לעמוד בפער בין הוצאות להכנסות הם פשוט מורידים את מה שהם נותנים לילדים.

יצחק קדמן: דובר פה על מדריך לילה שזה דבר קריטי.

יצחק קדמן: יש פנימייה שמפוקחת על ידי המשרד, אני לא אגיד כרגע איזה, מי שירצה יקבל את זה ממני, שהתגלה לפני כחודש שאחד המדריכים שם אנס תלמיד מספר פעמים וכנראה גם ילדים נוספים.

יצחק קדמן: היה כיסוי מוחלט של העניין, אני לא יודע אם המשרד יודע, ואם תרצו אמסור לכם את כל הפרטים.

יצחק קדמן: היה טיפול רשלני ביותר שהביא לכך שהפנימייה עשתה דין לעצמה ובסוף המדריך החשוד ברח לחוץ לארץ, וכרגע אי אפשר אפילו להעמיד אותו לדין, עם מחדלים מאד קשים.

יצחק קדמן: אבל זה לא המקרה היחידי.

יצחק קדמן: אין היום מספיק מוגנות לילדים בפנימיות.

יצחק קדמן: ומוטי יודע את זה היטב, והוא נתן את דעתו לעניין של פגיעות מיניות בפנימיות, זו בעיה מאד מאד רצינית.

יצחק קדמן: חלק, אגב, מהילדים בעצם הם ילדים שנפגעו מינית וזאת הסיבה שהם הגיעו לפנימייה.

יצחק קדמן: אין מספיק מוגנות, אין מספיק תנאים.

יצחק קדמן: אני יודע שהבוקר עסקת בנושא אחר של מעונות יום.

יצחק קדמן: ההתנהגות של המדינה היא בדיוק אותו דבר בכל המקרים האלה.

יצחק קדמן: מצד אחד מדברים על סטנדרטים, וסטנדרטים מינימאליים, ומצד שני הם לא מתקצבים את הסטנדרטים שהם עצמם קבעו.

יצחק קדמן: זה מצב בלתי אפשרי של מי שמשרת את הצרכים של הילדים.

יצחק קדמן: ולכן, אני הייתי מציע בצד הדיון המהיר הזה והחפוז הזה בנושא של הקיץ, וזה יפה מאד שהוקצו 7 מיליון, אם כי אני לא יודע.

יצחק קדמן: אם היה מגיע אליכם למפעלי הקיץ 7 מיליון למה היה צריך לחכות למשבר ולכינוס של הוועדה כדי לקבל את הכסף?

יצחק קדמן: אני לא כל כך נלהב מצורת התנהלות כזאת של שר ושל משרד.

יצחק קדמן: אם הגיע לכם – לא היה צריך לעשות משבר סביב העניין הזה.

קריאה: וזה לא קשור לקיץ.

יצחק קדמן: ואם זה לא קשור לקיץ ---

קריאה: זה לא קשור לקיץ.

קריאה: ה-7 מיליון לא קשורים לקיץ.

יצחק קדמן: אם זה לא קשור לקיץ – אני קראתי, ואדרבא שנשמע ממשרד הרווחה, שהפער בין הדרישות שאתם דורשים לבין מה שיש כרגע, הוא 100 מיליון.

יצחק קדמן: אז אני לא רוצה לדבר על אקמול, אבל אם הצרכים הם צרכים של 100 מיליון שקל והמענים הם של 7 מיליון שקל, אני לא רואה איך פתרנו בעיה.

יצחק קדמן: ולכן אני חושב שהיה רצוי מאד לקיים בהקדם דיון מקיף על המצב במסגרות החוץ ביתיות.

זבולון אורלב: מתי היה כזה דיון לאחרונה בכנסת?

יצחק קדמן: כבר הרבה שנים לא היה.

זבולון אורלב: אוקי, אז הגיע הזמן.

זבולון אורלב: תודה רבה.

זבולון אורלב: מוטי וינטר, בבקשה.

מוטי וינטר: אני מוכרח להגיד ---

זבולון אורלב: רגע, רגע.

זבולון אורלב: יש עוד מישהו.

זבולון אורלב: מי אדוני?

רוני בר-און: שמי ירון בראון, מנכ"ל עמותת ילדים בסיכוי, המועצה לילד החוסה.

זבולון אורלב: כן, כן, אתה רשום, נכון.

זבולון אורלב: תוכל פשוט להגיב על כל הדברים.

רוני בר-און: אז אני אחזור שוב – שמי ירון בראון, אני מנכ"ל עמותת ילדים בסיכוי, המועצה לילד החוסה.

רוני בר-און: שני משפטים על העמותה, אני לא יודע אם כולם מכירים.

רוני בר-און: אנחנו עובדים 25 שנה בתחום הפנימיות.

רוני בר-און: עד היום הבאנו לפנימיות סדר גודל של 200 מיליון שקל ב-25 שנות הפעילות של העמותה, הכל מתרומות.

רוני בר-און: אנחנו מפעילים היום בין 10 ל-12 פרויקטים מאד גדולים בתוך הפנימיות, בעיקר בתחום החינוכי.

רוני בר-און: העמותה לא מתעסקת עם הלחם וחמאה, אלא יותר בתחום החינוכי, אפוטרופסיים, דירות בוגרים, חסרי עורף.

רוני בר-און: באנו הנה בשביל לתת תמיכה במקור בישיבה המקורית לפנימיות, במאבק דבר ראשון על ה-7 מיליון שקל, שאנחנו חושבים באמת שזה נמשך ונמשך והגיע הזמן, ואני מאד מברך על התהליך שקרה בפגישה עם השר ועם המנכ"ל ועם הצוות של המשרד, ואני מקווה שזה באמת איזה שהוא סימן לבאות, מהבחינה הזאת שדברים יתגלגלו.

רוני בר-און: אני רוצה שני משפטים – אני חושב שהנושא של קייטנות הקיץ הוא באמת, הוא לא הדבר, אני לא רוצה להגיד דבר חסר משמעות.

רוני בר-און: יש לנו פרויקט, יש לנו קייטנה 16 שנה ל-50 אימהות שלא נפגשות עם הילדים אצל גבי בבית אפל, אנחנו מביאים את רוב הכסף לדבר הזה.

רוני בר-און: הנושא הזה הוא פחות רלבנטי.

רוני בר-און: אני חושב שמה שעומד על הפרק זה באמת, ואנחנו מתוך ניסיון גדול בשטח, הילדים בפנימיות נהיים יותר ויותר קשים.

רוני בר-און: הנושא של התקצוב הוא מאד בעייתי.

רוני בר-און: אני מאד שמח שהוחלט בין הפנימיות לבין המשרד להקים וועדה, בשביל לראות איך באמת, בצורה רצינית – עם כלכלנים, עם מסמך אמיתי, איך הם סוגרים על הפער הזה, אם זה 80 מיליון שקל או 100 מיליון שקל.

רוני בר-און: אנחנו מברכים על זה, אנחנו נלווה את זה ב---

זבולון אורלב: אנחנו נעזור לוועדה הזאת, כי גם אנחנו ----

רוני בר-און: אז אנחנו מאד נשמח אם הוועדה תיכנס גם לתוך העניין ותלווה את זה ותראה ---

זבולון אורלב: היא תיכנס.

רוני בר-און: ותראה, וכולל את הפיקוח על כל הנושא של הפנימיות.

זבולון אורלב: אתי, הבקרה התקציבית תצטרך להיכנס פה ביחד איתך.

זבולון אורלב: מי הגברת?

קרן פישזון: מועצת העמותות יוצאי ברית המועצות.

קרן פישזון: יש לנו 42 עמותות שהתאחדו, ואנחנו מאד מודאגים מהגדלת הקריטריונים לילד בסיכון, על העברות חוק הודות החלטה במשפט, ואנחנו רוצים להיפך, לפעול לסגירת הפנימיות ולתמיכה במשפחות המקוריות.

קרן פישזון: ואנחנו מאד מודאגים ממצבם הקשה בפנימיות, ואני לא חושב שתקציב נוסף ועוד תקציב ועוד תקציב – יעזור.

קרן פישזון: כי המחקרים שאפשר למצוא בקלות באינטרנט, אומרים שגם במדינות שמתוקצבים היטב, 50% מילדים שיוצאים מפנימיות ומשפחות אומנה הם בסופו של דבר מוגדרים כעבריינים.

קרן פישזון: אנחנו מאד מודאגים שהרבה משפחות יוצאי רוסיה וברית המועצות לשעבר, שבחיים לא ידעו התערבות הרווחה בחייהם, שהם מטופלים על ידי רווחה ועל ידי העברת חוק.

קרן פישזון: אני בהתחלה הייתי צריכה להציג את עצמי.

זבולון אורלב: אנחנו לא עוסקים כרגע בחוק.

זבולון אורלב: גברתי, הוועדה הזאת ---

קרן פישזון: אני מנכ"ל של עמותת מגן משפחה, לכן אני הגעתי לישיבה הזאת.

קרן פישזון: יש לי עשרות פניות, אני שנתיים עוסקת בזה, של פשוט משפט אחרי משפט שהקדשתי – איך מוציאים ילדים ואיך הם נפגעים בסופו של דבר בפנימיות.

קרן פישזון: ואנחנו רוצים לפעול נגד תקצוב אולי ל90% מהפנימיות שהן פשוט מיותרות.

קרן פישזון: אני מדברת על המגזר שלנו, כי אנחנו יודעים את המנטאליות.

קרן פישזון: אני לא יודעת ואני לא מטפלת במגזרים אחרים.

זבולון אורלב: תודה רבה.

זבולון אורלב: אני רק רוצה להזכיר לך שבמדינת ישראל הוצאת ילד מהבית לפנימייה יכולה להיות באחד משני אופנים – או שההורים מסכימים, או שזה בצווי בתי משפט.

זבולון אורלב: אין דרך שלישית.

זבולון אורלב: אין הוצאה כפויה של ילדים מבתים, אלא אם ההורים הסכימו או צו בית משפט.

קרן פישזון: או ש---

זבולון אורלב: אני אפשרתי לך לדבר והקשבתי לך ועכשיו את תקשיבי לי בבקשה.

זבולון אורלב: אני גם רוצה לומר לך שהצעות החוק בעניין הזה לא נידונות בוועדה הזאת.

זבולון אורלב: הן נידונו בוועדת העבודה והרווחה, ואני מייעץ לך להשתתף שם ---

קרן פישזון: אנחנו נרשמנו ומכיוון שאנחנו הרבה עמותות ---

זבולון אורלב: אני מ ייעץ לך להשתתף שם וזה לא הדיון היום, בסדר?

זבולון אורלב: זה לא הדיון היום.

זבולון אורלב: תודה רבה.

זבולון אורלב: מוטי.

מוטי וינטר: אני חושב שהסיפא של הגברת רק יכולה לבטא נכוחה את הדילמה שאנחנו נמצאים, נעים בין פנימיות לקהילה, שכל אחד מאשים אותנו, אל תוציא, כן תוציא וכו' וכו'.

מוטי וינטר: ואני אתחיל בעצם שאני חושב שחלק מהטריגר או המשבר הגדול למה שמגדירים משבר הפנימיות, התחיל בתקופתך, בהיותך שר, כשנקטת את המדיניות המבורכת, לדעתי, של עם הפנים לקהילה, וכך השתנה הפרופיל כפי שהצבנו את המדיניות, השתנה הפרופיל של חלק גדול מהילדים בפנימיות.

מוטי וינטר: הילדים נעשו יותר מורכבים, יותר קשים, גדלו מספר הילדים במסגרות הפוסט אשפוזיות, בטיפוליות וכו'.

מוטי וינטר: אני לא אנתח את כל הניתוח שאירע, אבל אין ספק שאירעו לא מעט דברים, כולל גידול של האוכלוסייה, עלייה בכמות העולים וכו'.

מוטי וינטר: ולכן חל שם שינוי.

מוטי וינטר: כשאתה שאלת מתי היה דיון בפעם האחרונה – הפעם האחרונה שדנו בצורה יסודית הייתה בזמנו, בזמן ועדת לנגרמן, אחרי הדו"ח של קדמן לכנסת.

מוטי וינטר: ומאז ---

זבולון אורלב: מתי זה היה?

מוטי וינטר: זה היה לפני 28 שנים, נדמה לי.

מוטי וינטר: 25.

מוטי וינטר: אולי פחות.

מוטי וינטר: 22 שנה.

מוטי וינטר: 20, 22 שנה.

מוטי וינטר: ואז נעשתה עבודה מאד יסודית על ידי לנגרמן אהרון שהכרת, ואחרי זה אנחנו ---

זבולון אורלב: זכרו לברכה.

מוטי וינטר: כן, מאד.

מוטי וינטר: ולאחר מכן אנחנו החלטנו על תעריפים חדשים לפנימיות, ששינו מן הקצה אל הקצה את דמי האחזקה שקיבלו פנימיות, ושהם נחשבו, גם כיום הם נחשבים דמי האחזקה הגבוהים ביותר שישנם היום, בהשוואה לכל מסגרת פנימייתית אחרת.

מוטי וינטר: מאז כמובן זרמו הרבה מים, והשתנו התנאים.

מוטי וינטר: עכשיו, אנחנו פועלים כפי שידוע לך בהתאם לחוק התקציב ואנחנו עובדים מול אגף התקציבים שלנו ואגף התקציבים של האוצר, והנוהל אצלנו הוא שבדרך כלל המסגרת שאנחנו יכולים לשנות זה – מטפלים בשתי פנימיות לשנה בשינוי תעריפים, כי אתה צריך לזכור שאנחנו מדברים על מסגרת תקציבית של בסביבות 700-800 מיליון שקל, ולכן כל הדברים האלה הם מאד רגישים, כולל עם הערה של יצחק שני שדיבר – אי מימוש החוק, והוא צודק, בסדרי גודל כרגע של 12 מיליון שקל, היה בעבר 17 מיליון.

זבולון אורלב: איזה אי מימוש חוק?

זבולון אורלב: של איזה חוק?

מוטי וינטר: חוק הפיקוח על המעונות.

מוטי וינטר: זו תמיד הייתה בעיה, ויש חוק ההסדרים שגובר על חוק התקציב, וכו' וכו'.

מוטי וינטר: אבל, בעניין הזה פרץ המשבר, פנימיות באמת דיברו על הדברים, אבל כפי שידוע לך יש הרבה מאד צרכים של המשרד, הרבה מאד בעיות ומשברים.

מוטי וינטר: אבל, הנושא הזה נפל עלינו באמצע השנה.

מוטי וינטר: אני אומר את זה להסביר את הבעיה שנוצרה.

מוטי וינטר: שנת התקציב 1911-12 נסתיימה ונסגרה ובאו אלינו היום באמצע שנת 2011 וביקשו מאיתנו לשנות מן הקצה אל הקצה את דמי האחזקה של הפנימיות, ואני מדבר בדבר הגדול.

מוטי וינטר: בסדרי גודל, אנחנו טוענים שזה 100 מיליון או 120 מיליון.

מוטי וינטר: יכול להיות אפילו שזה 80 מיליון.

מוטי וינטר: זה סכום מאד מאד כבד באמצע שנת תקציב, לקבל אותו.

מוטי וינטר: דבר שני, בהחלט צודקים האנשים, מדובר פה על וועדה שאני מיניתי, וועדה של הסל, לפני 3 שנים, ומסיבות שונות וקשיים שונים, מתוך ראייה רוחבית של המערכת, אגף התקציבים שלנו חשב שאי אפשר להתייחס רק לנושא של הפנימיות.

מוטי וינטר: היו כל מיני שיקולים של אגף התקציבים שלנו, ובסופו של דבר, לדעתי הדיונים האלה ישתלמו, כי במקום להקצות 5 מיליון שקל, כפי שהוועדה המליצה, אגף התקציבים המליץ להקצות 7 מיליון, עוד 2 מיליון תוספת לנושא של שכר דירה, דמי כיס, נסיעות, אגרות בית ספר, תרופות וכו'.

מוטי וינטר: כלומר, התוצאה של הדחייה הייתה הגדלה של הסל ב-7 מיליון שקל, אלא ---

אורלי לוי אבקסיס: כמה זה פר ילד?

מוטי וינטר: אני לא זוכר כרגע.

קריאה: 70 ₪.

קריאה: בין 70 ל-80 ₪ לילד.

זבולון אורלב: זה נאמר על ידי מר שני.

מוטי וינטר: אבל את צריכה להבין שכל הדברים האלה הם נתונים גם למשחק.

מוטי וינטר: אני לא אכנס לזה, אם אחר כך תבקשו אנחנו נתייחס לזה.

מוטי וינטר: מכל מקום, זו הייתה התוצאה ואנחנו הצענו לבצע את זה בשלוש פעימות ובסופו של דבר הוחלט בעקבות הדיון עם השר, שאנחנו נבצע את זה בפעימה אחת כפי ששמעתם.

מוטי וינטר: נוסף לכך, אי אפשר יצחק קדמן יקירי, אי אפשר לשנות דברים כאלה מן הקצה אל הקצה.

מוטי וינטר: אף אחד לא אומר שהדרישה שלהם צודקת.

מוטי וינטר: צריך לבדוק את זה.

מוטי וינטר: זה לא דברים פשוטים.

מוטי וינטר: אני רק רוצה להזכיר לך שבעקבות ועדת לנגרמן, אני מעריך שעבדנו עוד כ-7 חודשים על התקצוב של העניין, וגם אחרי זה היו משברים וכו'.

מוטי וינטר: זה לא דברים פשוטים.

מוטי וינטר: יש כאן דברים לכאן ולכאן.

מוטי וינטר: קל מאד להגיד שילד מקבל 44 ₪ לביגוד, וזה נכון, אבל מי ש---

אורלי לוי אבקסיס: וזה מספיק לחולצת בית ספר ---

זבולון אורלב: זה לא נושא הדיון היום, חברים.

מוטי וינטר: רק רגע, זה 100%, כלפי חוץ זה נשמע ---

זבולון אורלב: מוטי, אני אמרתי לך, אני זימנתי דיון חפוז מרגע לרגע על רקע הודעה שמפעלי הקיץ של הפנימיות עומדים בפני סכנה להתבטל.

מוטי וינטר: בסדר, אני לא ידעתי את זה.

זבולון אורלב: זה הנושא של הדיון.

מוטי וינטר: בסדר, אבל כרגע דיברו.

מוטי וינטר: ביקשת שאני אתייחס, תן לי שתי דקות אני גומר את הכל.

מוטי וינטר: ביקשת שאני אתייחס.

זבולון אורלב: בבקשה, תקבל אפילו 4 דקות.

זבולון אורלב: אני רק מבקש שתתרכז בסוף ותגיד לי גם לגבי מפעלי הקיץ.

מוטי וינטר: אני אתייחס גם לזה.

מוטי וינטר: עכשיו, אני אומר אז לגבי ה-7 מיליון נפתרה הבעיה.

מוטי וינטר: לגבי וועדת הבדיקה, וועדת בדיקה רצינית שבה יוכלו להופיע אנשי הפנימיות ולהציג באמצעות הכלכלנים שלהם, רואי החשבון שלהם, מה שהם רוצים, את כל הדברים שהם חושבים שהם צריכים להשתפר, וצוות שלנו שמורכב מאנשי האוצר, אנשי התקציבים שלנו, אנשי שירות ילד ונוער, יהיו מולם ויבחנו את הדברים ויחליטו מה שצריך בהתאם ---

קריאה: יש לוחות זמנים?

מוטי וינטר: כן, יש לוחות זמנים.

מוטי וינטר: אני מעריך שזה בין 3 ל-4 חודשים ייקח זמן הבדיקה.

מוטי וינטר: זה לא דבר פשוט, עם השלכות רוחב.

מוטי וינטר: דברים כאלה לא עושים בחיפזון.

מוטי וינטר: יכול להיות שיתבררו שם דברים טובים, מעבר למה שמנהלי הפנימיות חולמים.

מוטי וינטר: אבל צריך לראות את זה.

מוטי וינטר: עכשיו, באשר לפעילות הקיץ, ואני רוצה להגיד עוד משהו.

מוטי וינטר: בנוסף לזה החלטנו גם להקים ועדה בנוסח ועדת לנגרמן, בראשותו של פרופסור הלל שמידט, שהיא תבחן את העשור הקרוב.

מוטי וינטר: היא תצטרך להתייחס לעשור הקרוב.

מוטי וינטר: כל השאלות שאתה העלית יצחק – יידונו בוועדה הזאת, שהיא ועדה שתיקח יותר זמן, אבל תהיה ועדה לטווח ארוך לעשות הקרוב.

מוטי וינטר: כך שבסופו של דבר אנחנו נקיף באמצעות כל התשובות שנתנו את הסוגיה של הפנימיות.

מוטי וינטר: באשר לפעילות הקיץ – פעילות הקיץ, מנהלי הפנימיות - אתם מקבלים מימון של דמי אחזקה ל-12 חודשים.

מוטי וינטר: זה לא שפתאום נפל הסיפור של פעילות הקיץ.

מוטי וינטר: אתם מקבלים 12 חודשים, אז קיבלתם גם השנה.

מוטי וינטר: אני מאמין שאפשר להתמודד עם השאלה של פנימיות הקיץ.

מוטי וינטר: עכשיו, לגבי ההערכה של איציק ---

זבולון אורלב: לפעולות הקיץ יחזירו את מדריך הלילה?

מוטי וינטר: לא, לא.

מוטי וינטר: מדריך הלילה זה היה לפני כ-5 שנים.

מוטי וינטר: בשנה מסוימת כבוד השר ישי שהיה שר באותה תקופה, והוא השיג איזה שהם כספים מיתרות ---

זבולון אורלב: קצת יותר מ-5 שנים.

מוטי וינטר: ואנחנו הצענו שזה ילך למוגנות לילה, בתיאום עם אנשי הפנימיות וזה היה קצוב.

מוטי וינטר: זה לא היה נכנס, זו לא הייתה הסטה תקציבית על בסיס ---

זבולון אורלב: מתי הפחיתו משניים לאחד?

מוטי וינטר: לא מזמן.

מוטי וינטר: זה היה לשנה וחצי, משהו כזה.

מוטי וינטר: זה לא היה ---

זבולון אורלב: מוטי, השר ישי אתה יודע מתי הוא היה שר הרווחה?

מוטי וינטר: אני לא זוכר.

זבולון אורלב: לפני 10 שנים.

זבולון אורלב: אני החלפתי את בניזרי.

מוטי וינטר: אז זה היה 10 שנים.

זבולון אורלב: על מה אתם מדברים?

קריאה: איך הזמן עובר שנהנים.

אורלי לוי אבקסיס: אחר כך המסקנות יושבות שנתיים ואף אחד לא עושה איתן כלום.

זבולון אורלב: לא, איך יכול להיות שעובד תקציב 10 שנים, ופתאום ביום אחד בהיר נופל?

מוטי וינטר: רק רגע, אני מוכן לבדוק את זה עוד פעם, רק רגע.

מוטי וינטר: אבל זה לא היה משהו קבוע, למיטב זכרוני.

זבולון אורלב: קודם כל שבמדינה 'זמני' זה הדבר הכי קבוע.

מוטי וינטר: בסדר, אז אני אומר.

מוטי וינטר: רק רגע, אבל אין ספק שיש צורך בעניין הזה.

מוטי וינטר: אני לא חולק על הצורך במוגנות לילה.

מוטי וינטר: אני לא חולק על בעיה שיש אלימות כזו או אחרת ופגיעות מיניות.

זבולון אורלב: מוטי, אם אפשר לקבל נגיד שבוע סדר גודל, מכתב לחברי הוועדה באשר לסיפור הזה, כי יכול להיות, כי אני בהרגשה שכן הוסט תקציב.

זבולון אורלב: כי תקציב שעובד במדינה בספר התקציב 10 שנים, ופתאום יורד – משהו, לא יכול להיות דבר אחר.

זבולון אורלב: זה לא איזה כסף קואליציוני שניתן לשנה אחת.

זבולון אורלב: זה נ ראה כאן, על פניו כרגע זה נראה ---

דליה לב שדה: זה ניתן לשנה.

דליה לב שדה: זה היה כנראה מאיזה שהן יתרות שזה הגיע לשנה של מיליון שקל.

זבולון אורלב: אבל זה פעל רק שנה אחת?

דליה לב שדה: כן, זה היה מיליון.

זבולון אורלב: מדריך הלילה פעל רק שנה אחת?

יצחק וקנין: מדריך לילה פועל מספר שנים.

דליה לב שדה: התוספת.

זבולון אורלב: דליה, תבדקו.

זבולון אורלב: אני בעד שהנושא הזה ייבדק ונקבל תשובה בכתב.

מוטי וינטר: עכשיו לגבי הערתו של ד"ר קדמן לנושא של מוגנות בפגיעות מיניות וכו', אנחנו נוקטים שלוש שנים בחלק ביזמה של איציק מול ראש הממשלה, בפרויקט של טיפול בפגיעות מיניות של ילדים בקהילה, ואנחנו מתחילים עכשיו גם, התחלנו וזה יישום גם במסגרת הפנימיות בהתאם להתפתחות התקציבית.

מוטי וינטר: כך שבהחלט אנחנו מודעים לזה וכו'.

מוטי וינטר: לגבי סגירת פנימיות בגלל כסף –

אורלי לוי אבקסיס: רגע, תסביר מה זה בהתאם להתפתחות התקציבית.

מוטי וינטר: תראי, זה פרויקט משותף ---

אורלי לוי אבקסיס: לא, כי זה בסדר גודל של זמן, של הערכת זמן.

מוטי וינטר: רק רגע, אז אני אסביר.

מוטי וינטר: זה פרויקט משותף עם ביטוח לאומי וקרן רש"י, וזה כסף של התאמה.

מוטי וינטר: עכשיו, יש לנו כסף בעיקרו של דבר לפיתוח הפרויקט של הקהילה, וכסף מסוים אנחנו רוצים ביזמה של מנהלת השירות לילד ולנוער, להרחיב אותו גם לפנימיות שהתחלנו שם לעשות דברים, אנחנו יודעים וכו'.

מוטי וינטר: אני אומר, אני לא יודע כמה כסף יעמוד לרשותנו לצורך ההרחבה לכל מערך הפנימיות.

מוטי וינטר: זה מה שאני אומר.

מוטי וינטר: אבל זה בוודאי מתוכנן ואנחנו מעוניינים לעשות.

מוטי וינטר: והנקודה האחרונה ---

דלית לב שדה: ההתערבות גם בנושא של פגיעות מיניות בפנימיות שונה מאשר בקהילה.

דלית לב שדה: בקהילה זה טיפול בעיקר.

דלית לב שדה: בפנימיות יש את כל הצוות הטיפולי והחינוכי שצריך לעבוד מערכתית.

דלית לב שדה: זו שיטה אחרת לגמרי.

דלית לב שדה: זו פשוט רק הערת ביניים, שיש לנו מודלים.

אורלי לוי אבקסיס: אתם תשמשו באותו צוות?

אורלי לוי אבקסיס: השאלה אם זה צוות שיש לו את הכישורים ואת ההכשרה המתאימה ---

דלית לב שדה: כן, זה מה ש---

אורלי לוי אבקסיס: לא, כי הצוות שנמצא, לכן אני אומרת.

אורלי לוי אבקסיס: להשתמש באותו צוות שנמצא בפנימיות ולא להביא איש שעבר הכשרה ספציפית לטיפול הנקודתי הזה ---

דלית לב שדה: ההתערבות בתוך הפנימיות היא מערכתית, היא טיפולית, כי הצוות נמצא.

דלית לב שדה: זה מדובר על מוגנות, זה לא מדובר רק על הטיפול.

דלית לב שדה: אם ילד נפגע והוא צריך לקבל טיפול, זה צריך לעשות הכשרה והתחלנו לעשות הכשרות לאנשי הצוות, והם עוברים את זה.

דלית לב שדה: אבל הכל זה התמודדות אחרת מאשר בקהילה.

יצחק וקנין: זה מצריך תקציב.

דליה לב שדה: זה מצריך תקציב.

זבולון אורלב: בוודאי, איזו שאלה?

זבולון אורלב: חברים, אני יודע, אני כל הזמן מנסה לשמור על המסגרת, כי אני קבעתי דיון מהיר, חפוז.

זבולון אורלב: לא נעשה עוול לנושא הפנימיות שגם ניגע פה טיפה ושם טיפה ונעשה דיון סודר על סוגית הפנימיות.

מוטי וינטר: עוד משפט אחרון.

מוטי וינטר: בקשר לסגירת פנימיות – אני מודיע שאף פנימייה לא נסגרה בארץ בשל מחסור בתקציב.

דליה לב שדה: נכון.

מוטי וינטר: אף פנימייה.

מוטי וינטר: מה שהם אומרים לך זה דבר אחד, מה שאנחנו יודעים ---

אורלי לוי אבקסיס: כולל בית ילדים באשדוד?

דליה לב שדה: לא באשדוד, כי היו שם רק שתי נערות אז לא קלטו ילדים עיריית אשדוד.

מוטי וינטר: איציק, אני אומר לך שאף אחד לא סגר בגלל מחסור בתקציב.

מוטי וינטר: אף אחד.

מוטי וינטר: לא זאת הבעיה.

זבולון אורלב: מוטי, סיימת?

מוטי וינטר: הייתי יכול לספר לך עוד סיפורים על זה.

מוטי וינטר: אבל זה לא---

זבולון אורלב: מר וינטר, סיימת?

זבולון אורלב: תודה רבה.

מוטי וינטר: כן, לסיכום אדוני יושב הראש, יש תשובה של השר.

מוטי וינטר: השר מתחייב לכל מה שסוכם בישיבה.

זבולון אורלב: מתי יעבור התקציב של ה-7 מיליון?

זבולון אורלב: יש איזה לוח זמנים?

מוטי וינטר: בימים אלה.

זבולון אורלב: בימים אלה.

זבולון אורלב: רצית לומר איזו הערה?

גבי קונפינו: רק הערה בנושא פגיעות מיניות שחשוב שנאמר אותה כאן על השולחן.

גבי קונפינו: אם ילד נפגע מינית בקהילה ומגיע בעקבות כך לפנימייה, התקציב נשאר בקהילה, התקציב שלו לא לו עובר איתו לפנימייה.

אורלי לוי אבקסיס: אה, הוא לא מוסט יחד עם הילד?

זבולון אורלב: זה תקציב אחר, זה שתי קופות נפרדות.

גבי קונפינו: אז אני חושב שגם הפנימייה מטפלת פרטנית בפגיעות מיניות וצריכה לקבל גם סיוע בנושא הזה בפנימיות עצמן.

גבי קונפינו: אבל זה לא הנושא המרכזי בפנימיות, פגיעות מיניות.

גבי קונפינו: אבל אם זה קורה – אנחנו לא צריכים לבקש מהקהילה שתעשה ----

זבולון אורלב: טוב, חברים.

אורלי לוי אבקסיס: יש לי שאלה נוספת לפני שאנחנו סוגרים את הדיון.

אורלי לוי אבקסיס: אני יודעת שכאשר ילד מועבר או באמצע שנה אפילו הוא עובר, אפרופו התקציבים המוסטים או לא מוסטים, עובר בעצם למסגרת חוץ ביתית באמצע שנה, תקציב של החינוך שלו ותקציבים נוספים לא הולכים איתו.

אורלי לוי אבקסיס: איך אתם פותרים את הבעיה הזאת?

יצחק וקנין: זה משרד החינוך.

אורלי לוי אבקסיס: אבל זה שיתוף.

אורלי לוי אבקסיס: אתם צריכים לדאוג שהכסף ילך איתו.

דליה בר שדה: מתמודדים עם הקשיים האלה ביום יום.

אורלי לוי אבקסיס: או הרשמה, או ....

מוטי וינטר: אחרי ארבע פעמים של דיונים עם מנכ"לי משרד החינוך לדורותיהם, אנחנו לא מצליחים להתמודד עם זה.

זבולון אורלב: חברים, אני יוצא עם שתי תובנות.

זבולון אורלב: אני חייב לסכם, פשוט מבחינת הקצבת הזמן.

יצחק וקנין: רק משפט אחד אם אפשר.

זבולון אורלב: בבקשה, משפט אחד, בבקשה.

יצחק וקנין: אני מצר על כך.

יצחק וקנין: אם היו מקשיבים לנו במשרד הרווחה לפני 3 ו-4 שנים, אנחנו התרענו שהתקציבים שעומדים לרשותנו אינם מספיקים.

יצחק וקנין: זאת אומרת לא התעוררנו אתמול.

יצחק וקנין: אנחנו יודעים מה זה שנת תקציב.

יצחק וקנין: כל הזמן אמרו לנו אין כסף והאנשים שעוסקים בכסף אין להם תקציב וכן הלאה.

יצחק וקנין: עכשיו, יש עוד בעיות.

יצחק וקנין: למשל הזכרתם כאן את משרד החינוך, זה שני משרדים שאין שום שיתוף פעולה, כאילו שהם היו במדינות נפרדות בכלל.

יצחק וקנין: אנחנו יכולים לפתוח ... ציבורית, נוראית.

זבולון אורלב: תן לי דוגמא.

יצחק וקנין: דוגמא של ילד שמגיע מפנימייה שיקומית והוא צריך להשתקם בקהילה, כמו שאמרת חברת הכנסת לוי, כועסים על זה שאין לו סל שילוב, כי אף אחד לא שם ---

גבי קונפינו: אם הוא הגיע באוגוסט הוא לא יקבל סיוע לימודי, הוא לא יקבל שעות שילוב כי הוא הגיע מרשות אחרת, שיחכה שנה.

גבי קונפינו: ילד של חינוך מיוחד – צריך לחכות שנה.

יצחק וקנין: אני הייתי בדיונים במשרד החינוך, ביקשתי לקבוע סל קבוע בשביל ילד שמגיע.

אורלי לוי אבקסיס: זה הולך עם הילד.

יצחק וקנין: הרי בכלל כועסים עלינו בקהילה ---

זבולון אורלב: תודה רבה מר שני, זה משפט ארוך.

יצחק וקנין: אוקי.

זבולון אורלב: תודה רבה.

זבולון אורלב: חברים, אל תנצלו את טוב ליבי.

זבולון אורלב: חברים, אני אומר גלוי – אני תכננתי חצי שעה לישיבה הזאת, כי הייתה פה איזו בעיה בוערת.

זבולון אורלב: אתה רוצה להגיד משפט?

זבולון אורלב: נו מה אני יכול לומר?

יצחק קדמן: משפט, ואתה תשמח לשמוע את זה גם.

יצחק קדמן: אני רוצה לברך את חברת הכנסת אורלי לוי, ולספר לאנשי הפנימיות, אנחנו דנים בוועדת חוקה במקביל לדיון שלנו פה, שונה היום החוק וילד שנמצא בפנימייה, בניגוד למה שהיה עד עכשיו, שאתם בפנימיות תזניחו אותו, אפשר יהיה להעמיד אתכם לדין גם אם הילד מעל גיל 14.

יצחק קדמן: עד היום רק ילדים שהוזנחו מתחת לגיל 14, היה אפשר להעמיד לדין.

יצחק קדמן: החוק הזה תוקן.

יצחק קדמן: זה חוק של חברת הכנסת אורלי לוי.

זבולון אורלב: יפה מאד.

יצחק קדמן: זו אחריות שלכם מעכשיו לא להזניח ילדים עד גיל 18.

זבולון אורלב: תודה רבה.

אורלי לוי אבקסיס: החוק הוא בשיתוף עם המועצה לשלום הילד, ויש לזה עוד גם לגבי המשפחה וגם לגבי ---

זבולון אורלב: תודה רבה חברים.

זבולון אורלב: אנחנו מסכמים את הישיבה.

זבולון אורלב: ראשית כל, אנחנו רשמנו לפנינו שנפתרה בעיית מפעלי הקיץ בפנימיות, על ידי החלטת שר הרווחה להקצות תוספת של 7 מיליון שקלים שעל פי דיווח המשרד יעבור בתוך זמן קצר לידי הפנימיות, ואנחנו מברכים את השר על ההחלטה.

זבולון אורלב: הדבר השני, במהלך הדיון התברר שמזה זמן רב לא קיימה הכנסת דיון בסוגית הפנימיות, ובכלל זה סוגית תקצובן, דמי האחזקה וסל השירותים.

זבולון אורלב: ולכן, תקיים הוועדה דיון יסודי ומקיף בעניין.

זבולון אורלב: הוועדה תבקש ממחלקת המחקר של הכנסת להכין מסמך מקיף בסוגיה הזאת, ועם השלמת המסמך אנחנו נקיים את הדיון הזה.

זבולון אורלב: הוועדה גם רשמה לפניה כי משרד הרווחה החליט להקים שתי וועדות – הראשונה, איך אתה מגדיר אותה מוטי?

מוטי וינטר: ועדה לפיתוח הפנימיות בעשור הקרוב.

זבולון אורלב: פיתוח הפנימיות בעשור הקרוב בראשותו של פרופסור הלל שמידט, שאני רואה שמאז שבחרתי בו הוא נהיה יושב ראש מקצועי, הוא עושה עבודה מצוינת.

זבולון אורלב: שמע, הוא עשה עבודה טובה.

זבולון אורלב: והוועדה השנייה היא - ?

מוטי וינטר: ועדת בדיקה, ועדה של בדיקת דמי האחזקה.

זבולון אורלב: וועדה לבדיקת דמי האחזקה שתסיים עבודתה תוך שלושה, ארבעה חודשים.

זבולון אורלב: יש כבר מישהו שעומד בראשה?

מוטי וינטר: גדעון שלום.

זבולון אורלב: ובראשה יעמוד מר גדעון שלום.

זבולון אורלב: מי זה?

מוטי וינטר: הסגן שלי.

מוטי וינטר: הוא סגן מנהל אגף לשירותים.

מוטי וינטר: הוא היה יושב ראש וועדת הסל.

זבולון אורלב: סגן מנהל האגף לשירותים אישיים.

מוטי וינטר: בהשתתפות כל התקציבנים.

זבולון אורלב: ובהשתתפות שמרד האוצר, משרד הרווחה, החשב הכללי והשירות לילד ולנוער, וכמובן בהשתתפות מכון ברוקדייל ובהשתתפות הבעלויות על הפנימיות.

דליה לב שדה: לא, הפנימיות הן לא שותפים בוועדה והם לא יכולים להיות שותפים בגלל הנושא של ניגוד אינטרסים מבחינה משפטית.

זבולון אורלב: אתם לא בניגוד אינטרסים?

זבולון אורלב: רק הם.

דליה לב שדה: אנחנו לא.

זבולון אורלב: הוועדה רשמה בפניה כי הבעלויות על הפנימיות יוכלו להופיע בפני הוועדה, להציג מסמכים וכדומה.

אורלי לוי אבקסיס: רגע, אז למה הם בעצם לוקחים את הייעוץ המשפטי והכלכלי שביקשתם מהם?

מוטי וינטר: שהם יציגו את המסמכים.

אורלי לוי אבקסיס: להציג מסמכים?

אורלי לוי אבקסיס: לא לפעילויות?

מוטי וינטר: לא.

מוטי וינטר: הם יציגו.

זבולון אורלב: לא.

זבולון אורלב: רבותיי, תודה רבה.

זבולון אורלב: הישיבה נעולה.